**Accidental**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Cu buzele ți-aș desena conturul

De la guriță până în aval,

Corsetului micuț i-aș trage șnurul

Cât să-ți ating un sfârc, accidental,

Și printre sâni cu limba jucăușă,

Să-ți simt dulceața fiecărui por,

Aș coborî ușor pe cărărușă

În labirintul strâmt să mă strecor.

Că iarna-i lungă, nopțile-s de gheață,

Minuni nu sunt pe străzile pustii,

Așa că ai răbdare și mă-nvață

Să te iubesc la fel ca-n poezii.

- E-o limită-ntre joc şi imposibil

Pe care-am depăşit-o foarte rar,

De-atunci dansăm pe jar imprevizibil

Sau provocăm dezastrul planetar.

Dantelele sunt mofturi inutile,

Atingerile tale mă conving

C-am aşternut poemele pe file,

Erotic, cu o pană de flaming

Ştiind c-o să descoperi epicentru’

Seismelor ce mă străbat, când tu

Cu buzele aluneci către ventru

Accidental, dar nu ţi-aş spune nu...

Ioan Grigoraș Liliana Trif